Mike Myers

Elämä ja ura
Myers syntyi Toronton esikaupungissa Scarborough’ssa vuonna 1963. Hänen vanhempansa olivat englantilaisia maahanmuuttajia Liverpoolista.

Myers alkoi esiintyä televisiomainoksissa kahdeksanvuotiaana. High schoolin jälkeen Myers liittyi Toronto’s Second City Comedy -ryhmään, jossa oli ollut moni muukin kuuluisa kanadalaiskoomikko. Vuonna 1985 Myers oli Lontoossa Englannissa perustamassa Comedy Store Players -ryhmää. Palattuaan Pohjois-Amerikkaan hän esiintyi Chicago Second City -ryhmässä.

Myers muutti vuonna 1989 New Yorkiin ja pääsi vierailevaksi esiintyjäksi television Saturday Night Live -sketsiohjelmaan. Myersista tuli suosittu esiintyjä, ja hän oli ohjelman vakituisia esiintyjiä vuoteen 1995 saakka. Myers loi ohjelmaan useita hahmoja, joista teini-ikäinen Wayne Campbell esiintyi myös komediaelokuvissa Wayne’s World (1992) ja Wayne’s World 2 (1993).

Myers kirjoitti ja tähditti kolmea Austin Powers -agenttiparodiaelokuvaa: Austin Powers – kumma jätkä (1997), Austin Powers – agentti joka tuuppasi minua (1999) ja Austin Powers ja kultamuna (2002). Tämä menestynyt elokuvasarja teki Myersista kansainvälisesti tunnetun elokuvakoomikon. Myersin muita elokuvia näyttelijänä tai käsikirjoittajana olivat esimerkiksi Apua, vaimoni on teurastaja (1993), 54 (1998), Shrek ja sen jatko-osat (äänirooli, 2001, 2004, 2007 ja 2010), Katti (2003), The Love Guru (2008) ja Kunniattomat paskiaiset (2009).

Muusikkona Myers on toiminut yhtyeessä Ming Tea.

Myers on naimisissa Kelly Tisdalen kanssa, ja pari sai esikoisensa vuonna 2011.

Myers oli ykkössijalla Forbesin'' vuonna 2010 julkaisemalla "Hollywood's Animation A-List" -listalla, jossa lueteltiin kymmenen menestyksekkäintä Hollywood-näyttelijää animaatioelokuvien lipputulojen perusteella.Hollywood's Animation A-List forbes.com 24.3.2010 Viitattu 9.4.2010 

Myers sai tähden Hollywood Walk of Famelle vuonna 2002.

 Elokuvat 

 Vuosi Suomenkielinen nimi Alkuperäinen nimi Rooli 1992  Wayne’s World  Wayne Campbell 1993  Apua, vaimoni on teurastaja  So I Married an Axe Murderer  Charlie MacKenzie / Stuart MacKenzie Wayne’s World 2  Wayne Campbell 1997  Austin Powers – kumma jätkä  Austin Powers: International Man of Mystery  Austin Powers / tohtori Paha 1998  54 – nautintojen Manhattan  54  Steve Rubell The Thin Pink Line  Tim Broderick Micky ja meteoriitti  Pete’s Meteor  Pete 1999  Austin Powers – agentti joka tuuppasi minua  Austin Powers: The Spy Who Shagged Me  Austin Powers / tohtori Paha / Paksu Paskiainen Mystery, Alaska – kaukalon kuninkaat  Mystery, Alaska  Donnie Shulzhoffer 2001  Shrek  Shrek  2002  Austin Powers ja kultamuna  Austin Powers in Goldmember  Austin Powers / tohtori Paha / Paksu Paskiainen / Kultamuna 2003  Huippunäkymät  View from the Top  John Witney Nobody Knows Anything!  ”Eye” Witness Katti  The Cat in the Hat  Katti 2004  Shrek 2  Shrek  2007  Shrek kolmas  Shrek the Third 2008  Love Guru – rakkauden ammattilainen  The Love Guru  guru Maurice Pitka / oma itsensä 2009  Kunniattomat paskiaiset  Inglourious Basterds  kenraali Ed Fenech 2010  Shrek ja ikuinen onni  Shrek Forever After  Shrek  2018  Terminal  herra Franklyn / Clinton Sharp Bohemian Rhapsody  Ray Foster 2022  Amsterdam  Paul Canterbury

 Lähteet 

 Aiheesta muualla 



Luokka:Kanadalaiset koomikot
Luokka:Kanadalaiset elokuvanäyttelijät
Luokka:Kanadalaiset elokuvatuottajat
Luokka:Hollywood Walk of Fame
Luokka:Vuonna 1963 syntyneet
Luokka:Elävät henkilöt
Luokka:Seulonnan keskeiset artikkelit